# Белерофонт

### от Уикипедия, свободната енциклопедия

Белерофонт и Пегас

Белерофонт в древногръцката митология е син на Главк и Евримеда, внук на Сизиф, баща на Хиполох, Изандър и Хиподамея. С помощта на Атина заловил и укротил крилатия кон Пегас. Казвал се първоначално Хипоной, но след това случайно убил сънародника си Белер и започнали да го наричат Белерофонт (убиеца на Белер). Заради това убийство се наложило да напусне страната. Отишъл да живее в двора на тиринския цар Приет. Неговата съпруга Антея се влюбила в него, но той отхвърлил любовта й. Пренебрегната тя го наклеветила пред царя, че се опитал да я съблазни. Приет й повярвал, но не желаел да го убие като свой гост, затова го изпратил при тъста си Йобат в Ликия с писмо, в което му възлагал той да извърши убийството. Йобат не искал лично да убие Белерофонт затова му възложил да извърши няколко подвига с надеждата, че така ще загине. Първият бил да убие чудовището Химера. След това се сръжавал с дивото планинско племе солими, а след това и амазонките. След като победил и тях, Йобат изпратил най-силните мъже на Ликия да го причакат и убият. Белерофонт отново победил. Възгордял се след победите си и решил да отиде с Пегас при боговете на Олимп. За високомерието му, Зевс го наказал. Вселил в Пeгас бясна скорост и героя паднал, след което загубил разума си. Дълго се скитал безумен, преди душата му да отиде в царството на сенките.

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B5%D1%80%D0%BE%D1%84%D0%BE%D0%BD%D1%82.html“.

Категории: Древногръцки герои

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- Ελληνικά
- English
- Español
- Français
- עברית
- Italiano
- 日本語
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Русский
- Slovenčina
- Slovenščina
- Svenska